b'\n_START_ARTICLE_\nForest (yhtye)\n_START_SECTION_\nHistoria\n_START_PARAGRAPH_\nKaldrad ja Dagorath perustivat Forestin vuonna 1994 yhdess\xc3\xa4. Yhtyeen idea syntyi perustajien yhteisest\xc3\xa4 matkasta vanhoissa metsiss\xc3\xa4 sijainneissa pitk\xc3\xa4\xc3\xa4n unohduksissa olleille vanhoille uhrauspaikoille. Metsien ainutlaatuinen ilmapiiri sek\xc3\xa4 menneisyyden haamut inspiroivat molempia yhtyeen perustajia ja heti paluun j\xc3\xa4lkeen, syksyll\xc3\xa4 1994 debyyttidemo s\xc3\xa4vellettiin ja nauhoitettiin. Puolet demon kappaleista ei ollut edes black metalia. Demo nauhoitettiin vain l\xc3\xa4heisimmille yst\xc3\xa4ville, eik\xc3\xa4 sit\xc3\xa4 ikin\xc3\xa4 levitetty kovin laajalle. Kuitenkin demon kappale "Winter Howl" on sis\xc3\xa4llytetty heid\xc3\xa4n my\xc3\xb6hemm\xc3\xa4lle, vuonna 1996, julkaistulle demolleen kuten my\xc3\xb6s Like a Shade upon This Land joka tosin oli uudelleen nauhoitettu._NEWLINE_Niist\xc3\xa4 p\xc3\xa4ivist\xc3\xa4 l\xc3\xa4htien Forestin musiikkia voisi kuvailla Norjalaistyyliseksi black metaliksi, Darkthronemaisine melodioineen ja Isengardmaisine puhtaine vokaaleineen yhdistettyn\xc3\xa4 ainutlaatuiseen tunnelmaan. Demonauhan ja ensimm\xc3\xa4isen albuminsa Forestin j\xc3\xa4lkeen yhtye julkaisi toisen albuminsa Like a Blaze above the Ashesin vuonna 1997 , joka oli nauhoitettu samalla kokoonpanolla kuin aikaisemmatkin tuotokset. Kolmannella albumilla Foredooming the Hope for Eternity (1998) yhtyeeseen liittyi Ulv Gegner Irminsson Raven Darkista. Muutama kuukausi t\xc3\xa4m\xc3\xa4n j\xc3\xa4lkeen Dagorath pakotettiin pakenemaan kotikaupungistaan ja nyky\xc3\xa4\xc3\xa4n h\xc3\xa4nen olinpaikastaan ei ole tietoa, eik\xc3\xa4 tiedet\xc3\xa4 onko h\xc3\xa4n edes elossa._NEWLINE_N\xc3\xa4iden tapahtumien j\xc3\xa4lkeen vuonna 1999 Wizard erotettiin ja yhtyeeseen liittyi Ransverdi, jonka j\xc3\xa4lkeen yhtye nauhoitti nelj\xc3\xa4nnen kokopitk\xc3\xa4ns\xc3\xa4 As a Song in the Harvest of Griefin. T\xc3\xa4m\xc3\xa4n j\xc3\xa4lkeen yhtye vaihtoi nimens\xc3\xa4 Vargleideksi, vuoden 2000 aikana yhtye nauhoitti t\xc3\xa4ll\xc3\xa4 nimell\xc3\xa4 2 kokopitk\xc3\xa4\xc3\xa4 When Only Dust, Ashes and the Fornicated Earth is Left Behind...:n ja To the Flame of the New Dayn. Vargleide ajautui entist\xc3\xa4 raaemmaksi ja aggressiivisemmaksi verrattuna Forestiin. Vuonna 2000 rumpali Ransverdi erotettiin yhtyeest\xc3\xa4._NEWLINE_Vuonna 2005 Forest otti taas k\xc3\xa4ytt\xc3\xb6\xc3\xb6n alkuper\xc3\xa4isen nimens\xc3\xa4 ja julkaisi In the Flame of Gloryn, joka sis\xc3\xa4lsi muun muassa coverin Absurdin kappaleesta Deep Dark Forest. My\xc3\xb6hemmin vuonna 2005 Ulv Gegner l\xc3\xb6ydettiin kuolleena ja itse yhtye asettui t\xc3\xa4m\xc3\xa4n takia toistaiseksi tauolle.'